עפר שכטר

עֹפר שכטר (נולד ב-8 באפריל 1981) הוא שחקן תיאטרון, טלוויזיה וקולנוע, סטנדאפיסט, קומיקאי, דוגמן, מנחה טלוויזיה ומדבב ישראלי.

==ביוגרפיה==
שכטר נולד וגדל במושב הדר עם. אביו יוסף הוא חקלאי, ואמו יהודית הייתה קצינה בצה"ל. אחותו הבכורה היא ד"ר גיל שכטר-מאור, גינקולוגית (כיכבה ב"בייבי בום"), ואחיו הצעיר הוא מנחה הטלוויזיה לשעבר יאיר שכטר.

ב-1998 כשהיה שכטר בן 17, נפטרה אמו מסרטן נון הודג'קין לימפומה.

שכטר למד בקריית החינוך "רופין" ע"ש בן-גוריון בעמק חפר, במגמת תיאטרון.

שירת בצה"ל בגדנ"ע.

לאחר שחרורו, הצטרף לקורס תיאטרון של יורם לוינשטיין, ולמד משחק מול מצלמה.

== קריירה ==
=== דוגמנות ===
השתתף במספר קמפיינים ופרסומות, בין היתר לחברות סלקום ואסם. ב-2006 הוביל את קמפיין בגדי הים של "פלפל", ואף זכה בשל כך בתואר "דוגמן השנה".

מאז 2018 משמש כשותף וכפרזנטור של "גרופר", חברת סטארט-אפ בתחום המשקאות הקלים הטבעיים.
===טלוויזיה===
ב-2003 החל שכטר, יחד עם קבוצת מנחים צעירים בהם מלי לוי, מיכאל הנגבי ויעל גולדמן, להנחות את תוכנית הנוער "אקזיט" בערוץ ישראל 10 העולה. ב"אקזיט" הוא זכה לחשיפה תקשורתית רחבה, עקב הפרובוקציות הרבות שחולל בתוכנית, שהמפורסמת שבהן הייתה במופע חי, כאשר חשף את ישבנו לפני הקהל. הפרובוקציות העלו את חמתה של הרשות השנייה והתוכנית עברה להיות משודרת בכבלים.

בשנים 2006–2007 השתתף בשתי עונות בפאנל של תוכנית הבידור "מועדון לילה", בהנחיית ארז טל. בשנת 2010 היה פאנליסט בתוכנית "קצר משפחתי" בערוץ 2 עבור הזכיינית רשת. בשנת 2011 הנחה את הגרסה הישראלית לשעשועון "101 דרכים לעוף משעשועון" בערוץ 2. בשנת 2012 החל לעסוק בסטנדאפ, ובאותה השנה הצטרף לנבחרת "צחוק מעבודה". ב-2013 הנחה תוכנית מתיחות בערוץ 10 בשם "אמבוש".

בשנת 2015 הנחה את השעשועון "אוטוטו" בערוץ 2. ובאותה שנה החל להנחות את תוכנית המתיחות "נוקאאוט" בזכיינית ערוץ 2, קשת.

בקיץ 2016 הוביל שכטר את הקמפיין האינטרנטי של קפה שטראוס עלית.

בשנת 2017 חזר להשתתף בפאנל של תוכנית הבידור "מועדון לילה" בהנחיית ארז טל.

ב-2018 הנחה את הגרסה הישראלית לתוכנית הכישרונות "גוט טאלנט ישראל" לצד אסי ישראלוף ברשת 13. כמו כן, הנחה לצד ישראלוף ולירון ויצמן את תוכנית המציאות "האח הגדול" המשודרת ברשת 13, במהלך עונתה התשיעית. שכטר החליט לפרוש מהתוכנית לקראת עונת ה-VIP השלישית, כשהוא ו"רשת" החליטו במשותף כי הפרויקט אינו בשבילו.
ב-2020 שב להנחות את תוכנית המתיחות "אמבוש אקסטרים" בה הוא מותח סלבס אך הפעם ברשת 13.

החל מ-2022 מנחה את תוכנית האירוח הלילית "ארוחת שחיתות" ברשת 13, לצד השף טום אביב.

בשנת 2023 התמודד בתוכנית הריאליטי רוקדים עם כוכבים והודח בהדחה האחת-עשרה.<ref></ref>

===קריירת משחק===
תפקידו הראשון של שכטר כשחקן היה ב-2003, כאשר שיחק בטלנובלה של הוט 3 "משחק החיים". באותה השנה התארח בעונה הראשונה של הסדרה הקומית של ערוץ הילדים ״הפיג'מות״ בתפקיד שון גייטס, בחור שהתחיל עם אלונה (אלונה טל).

בשנת 2005, שיחק בתפקיד ראשי בטלנובלה "טלנובלה בע"מ" של HOT, בתפקיד כפיר אונגר.

בשנת 2006 השתתף בסרט "NO אקזיט", אשר זכה בפרס וולג'ין בפסטיבל ירושלים לקולנוע.

במהלך השנים 2006-2009 שיחק בשלוש עונות של טלנובלת הכדורגל של HOT – "האלופה״, בתפקיד תום שלייפר.

ב-2008 השתתף בסדרת הדרמה השבועית של ערוץ 10 "לאהוב את אנה", בסרט "איים אבודים" בבימויו של רשף לוי, ובסדרות "אבידות ומציאות", ו"עד החתונה". שכטר השתתף גם בתוכנית המערכונים הקומית-סאטירית "שבוע סוף", כאשר דמותו הזכורה ביותר מהתוכנית היא הדמות של "עמית לוגסי" – מדריך כושר הנוטה לתת לקהל רמיזות על היותו הומוסקסואל. כמו כן, הדמות הייתה להצלחה ולאחר ירידת התוכנית היא המשיכה בסדרת מערכונים חדשה בתוך "צחוק מעבודה".

ב-2009 שיחק בסדרת הדרמה "תיבת נח" בתור "רוני". באותה שנה שיחק שכטר בתפקיד ראשי לצד אפרת בוימולד בסרט "פובידיליה", המבוסס על ספרו של יזהר הר לב בבימויים של יואב ודורון פז. הסרט מספר את סיפורו של "רגב" (שכטר), איש מחשבים צעיר, המחליט להתנתק מהעולם לחלוטין בעקבות פוביה פרטית. על משחקו בסרט זכה שכטר בפרס השחקן המצטיין בפסטיבל הסרטים הבינלאומי חיפה.

ב-2011 שיחק בסרט האימה הישראלי הראשון של צמד הבמאים אהרון קשלס ונבות פפושדו – "כלבת". באותה שנה שיחק בסדרת הדרמה של אורי סיון – "יחפים".

ב-2012 כיכב בסדרת הדרמה המשטרתית "המיוחדת".

ב-2013 השתתף בסרט "בננות" בבימויו של איתן פוקס, באותה שנה לוהק לתפקיד הראשי של "אדם הקסטר" – אמן קומיקס הלוקה באמנזיה, בטלנובלה "אניגמה".

בשנים 2013-2020 שיחק במשך 5 עונות בסדרה הקומית "שנות ה-80" של שלום אסייג בערוץ 2 ובהמשך בערוץ 13, בתפקיד גידי בודנהיימר ("פריזר").

בשנת 2014-2017 השתתף בסדרת הדרמה הרפואית "מתים לרגע" של HOT. ב-2015 שיחק עפר שכטר בסרט הקומדיה שביים אופיר לובל "מה כבר יכול לקרות?!" בתור בן הדודה של דובדבני.

בשנת 2016 ייצא הסרט השני המבוסס על סדרת הנוער גאליס – "גאליס - קונקט" בו הוא משחק את האנטגוניסט הראשי, לארק. באותה שנה, שכטר גם כיכב בסרט הקומדיה "הלהקה האחרונה בלבנון" בתור "קובי".

ב-2017 שיחק בעונה השלישית והרביעית של סדרת הילדים "אלישע" ששודרה בערוץ הילדים בתפקיד השף קסוטו.

בשנת 2018 עלתה העונה הראשונה של סדרת הנוער "כפולה" בה הוא משחק את "אושר פטנגה", היחצ"ן של נועה קירל – על דמותה מבוססת הסדרה.

בשנים 2022-2024 שיחק במשך 2 עונות בסדרת ההמשך של ״שנות ה-80״ שנקראת ״שנות ה-90״ חזר לגלם בתפקיד גידי בודנהיימר

בשנת 2023 עלה לאקרנים הסרט "ההילולה" בו שיחק בתפקיד גידי בודנהיימר.

==== דיבוב ====
שכטר דיבב במספר סרטי וסדרות הנפשה, בהן: "אווטאר: כשף האוויר האחרון" בערוץ ניקלודיאון, "מכוניות" (בתפקיד ספידי מקווין), "מטור ואור הרפאים", ובסרט "שרק השלישי", בו דיבב את דמותו של הנסיך ארתור (ארתי). ב-2011 חזר לדבב את ספידי מקווין בסרט "מכוניות 2", כמו גם בסדרה "מכוניות מצוירות - הצ'יזבטים של מטור" ששודרה בערוץ דיסני ישראל. ב-2012 דיבב את מקס האריה בסרט "הרפתקאות מקס - הסרט".

====תיאטרון====
ב-2003 שכטר הופיע ב"פסטיגל סובב עולם". ב-2004 כיכב במחזמר "פיטר פן" לצד מיכל ינאי. ב-2010 שיחק במחזה "101 כלבים דלמטים". בשנים 2012–2011, שיחק בתיאטרון הבימה במחזה של יוכי ברנדס, "כי בנו בחרת".
בשנת 2018 השתתף ב"פריסטייל פסטיגל".ב-2016 כיכב עבור תיאטרון הילדים הישראלי במחזמר "ספר הג'ונגל-המחזמר" בתפקיד "מוגלי" לצידה של ענבלי בא-לי.

== חיים אישיים ==
ב-2005 ניהל מערכת יחסים במשך מספר חודשיים עם השחקנית טלי שרון שאיתה שיחק בסדרה ״טלנובלה בע"מ״.

ביולי 2022 לאחר כזוגיות של שנה, התחתן עם בת זוגו קסניה גיל בחתונה אזרחית בקפריסין. בדצמבר 2022 נולד להם בן.

שכטר טבעוני מאז יולי 2019.

==פילמוגרפיה==
===טלוויזיה ===
{|class="wikitable"
|-
! שנה
! סדרה/תוכנית !! תפקיד !! ערוץ !! במאי
|-
| 2003–2006
| אקזיט
| מנחה
| ערוץ 10
|
|-
| rowspan="2" | 2003
| משחק החיים
| שחר עדן
| HOT3
| יצחק שאולי
|-
| הפיג'מות
| שון גייטס
| ערוץ הילדים
| רובי דואניאס
|-
|2004
|אווטאר: כשף האוויר האחרון
|הנסיך צוקו
|ניקלודיאון
|מייקל דנטה דימרטינו
|-
| 2005
| טלנובלה בע"מ
| כפיר אונגר
| HOT3
| rowspan="2" | שי קפון
|-
| 2006–2009
| האלופה
| תום שלייפר
| HOT
|-
| 2006–2017
| מועדון לילה
| חבר פאנל בשתי העונות הראשונות ובעונה 6
| rowspan="3" | ערוץ 2
| שבתאי קמינר
|-
| 2008
| אבידות ומציאות
| יהלי
| שבי גביזון
|-
| rowspan="3" | 2008–2010
| עד החתונה
| הראל שדות
| דפנה לוין ועודד לוטן
|-
| לאהוב את אנה
| בועז
| ערוץ 10
| ציון רובין
|-
| שבוע סוף!
| פאנליסט, עמית לוגסי
| rowspan="3" | ערוץ 2
|
|-
| 2009
| תיבת נח
| רוני
| רני בלייר
|-
|2010
|קצר משפחתי
|עצמו (פאנליסט)
|
|-
| rowspan="2" | 2011
| יחפים
| אייל
| HOT
| אורי סיון
|-
| 101 דרכים לעוף משעשועון
| עצמו (מנחה)
| rowspan="3" | ערוץ 2
|
|-
| rowspan="2" | 2012
| צחוק מעבודה
| חבר קאסט בעונה השביעית
| בני כרמלי
|-
| המיוחדת
| מיקי רוסו
| עודד רסקין
|-
| rowspan="2" | 2013–2020
| אמבוש
| מנחה
| ערוץ 10
|
|-
| שנות ה-80
| גידי (פריזר) בודנהיימר
| ערוץ 2
| קובי חביה
|-
| 2013
| אניגמה
| אדם הקסטר
| ויוה YES
| מרקו כרמל
|-
| 2014–2017
| מתים לרגע
|דרור אנג'ל
| HOT3
|יואב פז, דורון פז
|-
| rowspan="2" | 2015
| אוטוטו
| rowspan="2" | עצמו (מנחה)
| rowspan="2" | ערוץ 2, קשת
|
|-
| נוקאאוט
|
|-
| rowspan="2" |2017
|אלישע (עונות 3–4)
|קסוטו
|ערוץ הילדים, HOT
|אופיר לובל
|-
|הכלום הגדול
|מוטי
|KidZ
|ניר ברגר
|-
| rowspan="3" |2018
|Got Talent ישראל
| rowspan="2" |עצמו (מנחה)
| rowspan="2" |רשת, רשת 13
|
|-
|האח הגדול
|
|-
|כפולה (עונות 1–4)
|אושר פטנגה
|kidz
|
|-
| 2022-2024
| שנות ה-90
| גידי (פריזר) בודנהיימר
| ערוץ 13
| קובי חביה
|-
|}

===קולנוע===
{|class="wikitable"
|-
! שנה
! סרט !! תפקיד !! במאי
|-
| 2006
| NO אקזיט
| יהודה
| דרור סבו
|-
|2007
|הבוגד הקטן
|שוטר בריטי
|לין רות'
|-
| 2008
| איים אבודים
| בועז המכונה "סבתא"
| רשף לוי
|-
| rowspan="2" | 2010
| פובידיליה
| רגב ויינבלום
| יואב ודורון פז
|-
| כלבת
| פיני
| אהרון קשלס ונבות פפושדו
|-
| 2013
| בננות
| עופר, הגבר היחיד בחבורה
| איתן פוקס
|-
| 2015
| מה כבר יכול לקרות?!
| מיכה
| אופיר לובל
|-
| rowspan="2" | 2016
| גאליס - קונקט
| לארק טימיאן
| אסף קורמן
|-
| הלהקה האחרונה בלבנון
| קובי
| בן בכר ואיציק קריחלי
|-
|2019
|ג'ארהד: חוק השבות
|נדב
|דון מייקל פול
|-
|2023
|ההילולה
|גידי (פריזר) בודנהיימר
|אריאל בנבג'י ושלום אסייג
|}

==קישורים חיצוניים==

;כתבות
* 
* 
* 
* 
* 
* עפר שכטר [https://1062fm.co.il/he/?p=30449 בפודקאסט "מאחורי כל צחוק"] של אלדד שטרית, 9 בדצמבר 2019
* 

==הערות שוליים==

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:דוגמנים ישראלים
קטגוריה:מנחי טלוויזיה ישראלים
קטגוריה:בדרנים ישראלים
קטגוריה:טבעונים ישראלים
קטגוריה:בוגרי התיכון האזורי ע"ש בן-גוריון בעמק חפר
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:ערוץ עשר: שדרנים, שחקנים ומנחים
קטגוריה:מדבבים ישראלים
קטגוריה:סגל רשת
קטגוריה:סגל קשת
קטגוריה:משתתפי הפסטיגל
קטגוריה:מתחרי רוקדים עם כוכבים (ישראל)
קטגוריה:סטנדאפיסטים ישראלים
קטגוריה:מנחים ישראלים
קטגוריה:אנשי המושב
קטגוריה:צמחונים ישראלים
קטגוריה:ישראלים שנולדו ב-1981